Държавен вестник, бр. 38, 2021 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  38
174 
18.3.4  Сертификатът за квалификационен клас за тип за конкретен тип и модел плавателен 
съд е валиден за обслужване на маршрута, който трябва да се следва, само ако е заверен от 
Администрацията след приключване на практическия изпит за този маршрут. 
 
18.3.5  Сертификатът за квалификационен клас за тип трябва да се  ревалидира  на всеки 
две години и Администрацията трябва да има определени процедури за ревалидация. 
 
18.3.6  Всички членове на екипажа трябва да получат инструкции и обучение, както е 
посочено в 18.3.3.6 до 18.3.3.12. 
 
18.3.7 Администрацията трябва да определи стандартите за физическа годност и честотата 
на медицинските прегледи, като взема предвид съответния маршрут и плавателен съд. 
 
18.3.8  Администрацията на държавата, в която ще оперира плавателният съд, ако е 
различна от държавата на флага, трябва да  е удовлетворена  от обучението, опита и 
квалификацията на капитана и на всеки член на екипажа.   Валидният сертификат за 
компетентност или валидното потвърждение в съответствие с разпоредбите на 
Международната конвенция за вахтената служба и нормите за подготовка и 
освидетелстване на моряците (STCW) от 1978 г., с измененията, притежавани от капитана 
или член на екипажа, се приемат като доказателство за обучение и квалификация от 
Администрацията на държавата, в която плавателният съд ще оперира. 
 
18.4     Обслужване на спасителните съдове и контрол 
 
Компанията и капитанът гарантират, че: 
 
.1 
на борда има достатъчен брой обучени лица, които да събират и да 
подпомагат лицата, които не са обучени. 
 
.2 
на борда има достатъчен брой членове на екипажа, които могат да бъдат 
палубни офицери или сертифицирани лица, за да управляват спасителните 
съдове, дежурните лодки и спускателните съоръжения, необходими за 
напускане на плавателния съд от всички лица, намиращи се на борда. 
 
.3 
палубен офицер или сертифицирано лице отговаря за всеки спасителен съд, 
който се използва, като се има предвид обаче, че Администрацията, след 
надлежно отчитане на естеството на пътуването, броя на лицата на борда и 
характеристиките на плавателния съд, може да разреши на палубен офицер, 
сертифицирано лице или лица с експертиза в управлението и експлоатацията 
на спасителни плотове, да отговарят за всеки спасителен плот или група 
спасителни плотове; 
 
.4  
лицето, което отговаря за спасителните съдове, разполага със списък на 
екипажа на спасителните съдове и проверява дали тези членове на екипажа 
са запознати със задълженията си; 
 
.5 
във всяка дежурна лодка и спасителен съд има определено лице, което може 
да управлява двигателя и да извършва незначителни настройки; и 
 
.6  
лицата, посочени в .1 до .3, са равномерно разпределени между спасителните 
съдове на плавателния съд. 
 
 
 
 
175 
18.5     Инструкции и тренировки за аварийни ситуации 
 
18.5.1  Компанията трябва да осигури изпълнението на аварийните инструкции и 
тренировки, посочени в 18.5.1 до 18.5.10, а капитанът трябва да отговаря за изпълнението 
на тези инструкции и тренировки на борда.  При или преди заминаване на пътниците се 
предоставят инструкции относно използването на спасителни жилетки и действията, които 
трябва да се предприемат при аварийна ситуация.  Вниманието на пътниците се насочва 
към аварийните инструкции по 8.4.1 и 8.4.3. 
 
18.5.2  Аварийните противопожарни и евакуационни тренировки за екипажа се провеждат 
на борда на плавателния съд през интервали, ненадвишаващи една седмица за 
пътническите плавателни съдове и един месец за товарните плавателни съдове. 
 
18.5.3  Всеки член на екипажа участва в най-малко една тренировка за евакуация, борба с 
пожарите и авариите на месец. 
 
18.5.4  Бордовите тренировки се провеждат, доколкото е възможно, чрез симулиране на 
реална аварийна ситуация. Тези симулации включват инструктаж и експлоатация на 
уредите и системите за евакуация, противопожарна безопасност и контрол на повредите на 
плавателния съд. 
 
18.5.5  Бордовият инструктаж и експлоатацията на оборудването и системите за евакуация, 
противопожарна безопасност и контрол на повредите на плавателния съд включват 
подходящо кръстосано обучение на членовете на екипажа. 
 
18.5.6  На всеки пътник и член на екипажа се предоставят инструкции на съответните 
езици за аварийни ситуации, включително обща диаграма на плавателния съд, показваща 
местоположението на всички изходи, маршрути за евакуация, определени сборни 
пунктове, аварийно оборудване, спасителни средства и приспособления, както и 
илюстрация на поставянето на спасителните жилетки.  Те се поставят в близост до всяка 
седалка за пътници и екипажа и се излагат на видно място на сборните пунктове и другите 
пътнически помещения. 
 
18.5.7  Записи 
 
18.5.7.1  Датата, на която се провеждат събиранията, детайлите на тренировките за 
напускане на плавателния съд и противопожарните тренировки, тренировките, свързани с 
други спасителни средства и обучението на борда се записват в дневника, чието съставяне 
може да бъде наредено от Администрацията.   Ако в определеното време не се проведе 
пълна сесия за събиране, тренировка или обучение, в дневника се вписват обстоятелствата 
и обхватът на провежданата сесия за събиране, тренировка или обучение.  Копие от тази 
информация се изпраща на ръководството на оператора. 
 
18.5.7.2  Капитанът трябва да осигури , преди плавателният съд да напусне  кея при всяко 
пътуване, че се записва времето на последното затваряне на входните врати , посочени в 
2.2.4.2 и 2.2.4.3. 
 
18.5.8  Тренировки за евакуация 
 
18.5.8.1  Сценариите на евакуационните тренировки се променят всяка седмица, така че да 
се симулират различни аварийни ситуации. 
 
18.5.8.2  Всяка тренировка за евакуация на плавателния съд трябва да включва: 
 
.1 
призоваване на екипажа на сборните пунктове със сигнализацията, изисквана